
	Αθήνα, 07 Απριλίου 2026

	ΕΛΛΗΝΙΚΗ ΔΗΜΟΚΡΑΤΙΑ
	

	ΠΑΝΕΛΛΗΝΙΟΣ ΦΑΡΜΑΚΕΥΤΙΚΟΣ ΣΥΛΛΟΓΟΣ
	

	ΝΠΔΔ
	


Δελτίο Τύπου 

                                                      Παγκόσμια Ημέρα Υγείας
         Η Υγεία αποτελεί το πολυτιμότερο αγαθό και η διασφάλισή της συνιστά ύψιστη προτεραιότητα για κάθε σύγχρονη κοινωνία. Η πρόοδος στην υγεία, η βελτίωση της ποιότητας ζωής και η ενίσχυση των συστημάτων περίθαλψης προϋποθέτουν συντονισμένη δράση όλων των εμπλεκόμενων φορέων ενώ ταυτόχρονα η ισότιμη και απρόσκοπτη πρόσβαση των ασθενών στη θεραπεία αποτελεί θεμελιώδη αρχή ενός δίκαιου και αποτελεσματικού συστήματος υγείας. 

         Σε αυτό το πλαίσιο, ο ρόλος του φαρμακοποιού είναι κρίσιμος. Ως ο πιο άμεσα προσβάσιμος επιστήμονας υγείας, συμβάλλει καθημερινά στην πρόληψη, στην ασφαλή χρήση των φαρμάκων, στην ενίσχυση της προσήλωσης στη θεραπεία και στην υπεύθυνη καθοδήγηση των πολιτών, στηρίζοντας ουσιαστικά την αυτοφροντίδα. 

         Ο Πανελλήνιος Φαρμακευτικός Σύλλογος στηρίζει δράσεις που ενισχύουν τη δημόσια υγεία, την πρόληψη, τη συνεργασία και την ισότιμη πρόσβαση όλων των πολιτών σε ποιοτικές υπηρεσίες υγείας.
Πανελλήνιος Φαρμακευτικός Σύλλογος

